Viens pats mājās 3

"Viens pats mājās 3" () ir 1997. gada ASV kinokomēdija. Filmas režisors ir Radža Gosnels, kam šī ir režijas debija. Scenārija autors un producents ir Džons Hjūzs. Šis ir nesaistīts "Viens pats mājās 2" (1992) turpinājums,  un trešā daļa filmu ciklā "Viens pats mājās", kā arī pirmā filma, kurā nav galveno aktieru, režisora (​​Kriss Kolumbuss) un nav izmantota Džona Viljamsa mūzika no iepriekšējām daļām. Galvenās lomas  atveido Alekss Linzs un Hevilenda Morisa. Sižets vēsta par Aleksu Pruitu, astoņus gadus vecu zēnu, kurš aizstāv savas mājas no bīstamas starptautisku noziedznieku grupas, kas strādā teroristu organizācijas labā.

Filmu "Viens pats mājās 3" producēja Fox Family Films un Hughes Entertainment, un tās pirmizrāde notika . Filmu izplatīja 20th Century Fox. Filma nopelnīja 79,1 miljonu ASV dolāru un saņēma negatīvas kritiķu atsauksmes. Tai sekoja televīzijai veidots atsevišķs turpinājums "Viens pats mājās 4" (2002), kurā nav aktieri vai filmēšanas grupas locekļi no iepriekšējām daļām; tajā redzami varoņi no pirmajām divām filmām, tomēr tos atveido citi aktieri.

 Sižets 

Par filmas galveno varoni šoreiz ir kļuvis astoņgadīgs zēns Alekss Pruits (Alekss Linzs), bet filmas darbība notiek tajā pašā vietā, kur iepriekšējās filmas daļas - Čikāgā. Teroristi no starptautiskās Ziemeļkorejas teroristu organizācijas ASV Gaisa spēkiem nozog vērtīgu mikroshēmu. Viņi to ievieto radiovadāmajā mašīnā un dodas uz Sanfrancisko starptautisko lidostu. Tomēr ejot lidostas drošības pārbaudes, Pruitu ģimenes kaimiņiene (Mariana Seldesa) nejauši paņem nepareizo bagāžu un teroristi pēc tam saprot, ka viņi ir paņēmuši Pruitu ģimenes kaimiņienei piederošās lietas. Viņi pārbauda vairākus vietējos reisus un konstatē, ka radiovadāmās mašīnas tur nav. Viņi skatās lidostas tablo un redz, ka reisam uz Čikāgu tajā brīdī tiek laisti pasažieri un vienojas, ka dosies uz Čikāgu. Izkāpjot no lidmašīnas, teroristi konstatē, ka radiovadāmā mašīna tiešām tika vesta uz Čikāgu. Viņi dzenas pakaļ Pruitu ģimenes kaimiņienei un dzenoties pakaļ redz, ka Pruitu ģimenes kaimiņiene kāpj taksometrā. Viņi nozog automašīnu, viens no teroristiem fotogrāfē taksometra automašīnas numuru un viņi dzenas pakaļ taksometram. Viņi atbraucot mēģina noskaidrot ar taksometra vadītāja palīdzību, vai viņš ir pārvadājis sievieti, kurai ir radiovadāmā mašīna, sievietes mājas adresi, viņas mājas detaļas u.tml.. Filmas protagonists Alekss Pruits pabeidz tīrīt sniegu un viņš kā pateicību saņem radiovadāmo mašīnu, kuru viņa nejauši paņēmusi lidostas drošības kontroles punktā un nelikās ne zinis, ka tā pieder teroristiem. Tomēr pēc tam teroristi konstatē, ka visas mājas tajā rajonā ir praktiski ar tādām pašām detaļām, kādas nosaucis taksometra vadītājs. Alekss konstatē, ka viņa ķermenis ir klāts ar pumpām un sāk kliegt. Aleksa māsa Molija Pruita (Skārleta Džohansone) stāsta, ka atkal Alekss nav nolaidis tualetes poda vāku, tomēr izrādās, ka Molija ir melojusi, jo Aleksa mamma Kārena Pruita (Hevilenda Morisa) viņam konstatē vējbakas. Nākamajā dienā Kārena dodas uz vienu stundu uz darbu ārkārtas situācijā. Pēc tam teroriste Alise Ribonsa (Raija Kaihlsteda), izliekoties par bērna māti, noīrē māju, kurā uzturēties pārējiem teroristiem. Kārena aizbrauc uz darbu un nedaudz vēlāk skatoties teleskopā, kaimiņu mājā ierauga vienu no teroristiem un izsauc policiju caur ASV Ārkārtas situāciju dienestu (tālrunis 911). Teroristi, ieraugot policistus, ieslēdz kaimiņu mājas signalizāciju un aizbēg un policisti redz, ka tur teroristu nav un uzskata, ka Alekss rotaļājoties zvana policijai un Kārena ir dusmīga uz Aleksu. Nākamreiz, kad Alekss izsauc policiju, teroristi atkal ieraugot policistus aizbēg un policisti un Kārena atkal netic Aleksam. Nākamajā dienā Alekss pats mēģina tikt galā ar teroristiem un liek lietā radiovadāmo mašīnu, ievieto videokameru tajā, televizoram uzstāda visas nepieciešamās funkcijas un vadoties pēc televizora brauc ar radiovadāmo mašīnu. Teroristi dzenas tai pakaļ, izstaigā Pruitu māju un viens no teroristiem dzird Aleksa brāļa papagaili, kurš izliekas par Aleksa māti. Viņi noķer to, bet nepagūst izņemt mikroshēmu, jo Alekss brauc tālāk. Kad radiovadāmā mašīna nonāk pie viņa mājās, Alekss konstatē, ka teroristi ir izņēmuši kaseti, izņem mikroshēmu, zvana ASV Gaisa spēkiem un apliecina viņiem, ka mikroshēma ir pie viņa. Pa nakti un dienā Alekss visu nomīnē, gadījumam, ja nāk zagļi. Zagļi tiešām atnāca un Alekss izrādījās gudrāks par četriem teroristiem. Vakarā Aleksa ģimene kopā ar kaimiņieni nosvin tēva atgriešanos un Aleksa uzvaru cīņā ar teroristiem. Aleksa tētis Džeks Aleksam par uzvaru sagādā dāvanu - vēl vienu radiovadāmo mašīnu. Tiek fotogrāfēti zagļi (Alekss viņus inficējis ar savām vējbakām) un filma beidzas.

 Ārējās saites 

Kategorija:1997. gada filmas
Kategorija:20th Century Fox filmas
Kategorija:ASV filmas
Kategorija:Kriminālkomēdijas
Kategorija:Viens pats mājās